**RENDELET TERVEZET**

Nagyacsád Község Önkormányzata Képviselő-testületének

…./2018.(………..) önkormányzati rendelete

Nagyacsád Község Helyi Építési Szabályzatáról és Szabályozási Tervéről szóló

7/2007.(VII.19.) sz. önkormányzati rendelet módosításáról

## Nagyacsád Község Önkormányzata képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamit egyes településrendezési sajátos jogintézményekről szóló 314/2012 (XI.8.) Korm. rendelet 38. § (2) bekezdésében biztosított jogkörében eljáró:

Veszprém megyei Kormányhivatal Állami Főépítész, és az Nagyacsád Község Önkormányzata 9/2017.(IX.10.) számú rendeletének (a partnerségi egyeztetés szabályairól) megfelelően a következőket rendeli el:

**1.§ (1)** Nagyacsád Község Helyi Építési Szabályzatáról és Szabályozási Tervéről szóló 7/2007.(VII.19.) önkormányzati rendelet (a továbbiakban: R.) 2.§ (1) bekezdése az alábbira módosul:

1. Az előírásokat az R-2 jelű külterületi szabályozási tervvel, és az R-3 jelű belterületi szabályozási tervvel együtt kell alkalmazni.

**(2)** 7.§ (7) bekezdése az alábbira módosul:

(7) A lakóépülettől különálló épület (gazdasági épület) – kialakult állapot kivételével – legfeljebb 3,5 m homlokzatmagasságú lehet.

**(3)** 8.§ (3) bekezdés b) pontja az alábbira módosul:

 b) legfeljebb 4 m2 alapterületű pavilon.

**(4)** 8.§ (3) bekezdés c) pontja az alábbira módosul:

c) telefonfülkék, valamint közműépítmények (szivattyúházak, trafóházak, telefon-alközpontok) és köztárgyak helyezhetők el, az OTÉK vonatkozó előírásai szerint,

**(5)** 10.§ (2) bekezdése az alábbira módosul:

1. A rendezési tervben kijelölt beépítésre szánt területek belterületbe vonására csak akkor kerülhet sor, ha az ez által belterületté nyilvánított terület tervezett felhasználása időszerű.

Mezőgazdasági művelésű területeket belterületbe vonni csak akkor lehet, ha a szabályozási terv beépítésre szánt területfelhasználási kategóriába sorolta a területet és a művelési ág alóli végleges kivonás *megtörtént*.

**(6)** 13.§ (4) bekezdés a. pontja az alábbira módosul:

* 1. az építési hely előkerti vonala a kialakult építési vonal, ahol ez nem állapítható meg, 5,0 méter,

oldalkert mértéke nem lehet kisebb az OTÉK szerint meghatározott legkisebb távolságnál. Kialakult állapot esetén az előírt értéknél kisebb oldalkerti mérték *megtartható*.

**(7)** A R. 13.§ (7) bekezdése az alábbira módosul:

(7) A falusias lakóterület építési övezeteiben a kialakult beépítés figyelembevételével *a 4. sz. mellékletben lévő* telekalakítási és beépítési előírásokat kell alkalmazni:

**(8)** A R. 13.§ (10) bekezdése az alábbira módosul:

(10) A beültetési kötelezettséggel érintett területeket többszintes növényállománnyal beültetve, parkosítva kell kialakítani, illetve fenntartani, az utcai telekhatár mentén legalább egy fasort kell telepíteni.

**(9)** A R. 14.§ (7) bekezdése az alábbira módosul:

(7) A telkek be nem épített, illetve gazdasági céllal nem hasznosított részét, továbbá a beültetési kötelezettséggel érintett területeket fásítva, parkosítva kell kialakítani, illetve fenntartani, a telekhatárok mentén legalább egy fasort kell telepíteni.

**(10)** A R. 15.§ (5) bekezdése az alábbira módosul:

(5) A jelentős mértékben zavaró hatású ipari terület építési övezeteiben *a 4. sz. mellékben lévő* telekalakítási és beépítési előírásokat kell alkalmazni:

**(11)** A R. 16.§ (8) bekezdése az alábbira módosul:

(8) Az egyéb ipari terület építési övezeteiben *a 4. sz. mellékben lévő* telekalakítási és beépítési előírásokat kell alkalmazni:

**(12)** A R. 17.§ (6) bekezdése az alábbira módosul:

(6) A különleges terület építési övezeteiben *a 4. sz. mellékben lévő* telekalakítási és beépítési előírásokat kell alkalmazni:

**(13)** A R. 18.§ (2) bekezdése az alábbira módosul:

(2) Beépítésre nem szánt területen, amennyiben nincs lehetőség a közcsatornára történő csatlakozásra új épület építésére vízzáró szennyvíztároló, illetve egyedi szennyvíz-elhelyezési kislétesítmény (csatorna-közműpótló) megléte esetén lehet.

**(14)** A R. 19.§ (5) bekezdése az alábbira módosul:

(5) Az utak szabályozási területébe eső, illetve a szabályozási vonal korrigálása következtében a közlekedési területbe került meglévő épületrészeken mindennemű építési tevékenység, épületek bővítése az utak szabályozási területén belül nem lehetséges.

**(15)** A R. 21.§ (6) bekezdése az alábbira módosul:

(6) A zöldterületen bármilyen építmény csak úgy helyezhető el, hogy a kivágott fákat, növényzetet pótolni kell.

**(16)** A R. 21.§ (11) bekezdése az alábbira módosul:

(11) A zöldterületeket csak rendeltetésszerűen szabad használni. Ettől eltérő ideiglenes használatra (előadás, vásár, majális, stb.) szóló engedélyt az *önkormányzat polgármestere* adja azzal a kikötéssel, hogy a kérelmező köteles biztosítani a zöldterület megóvását és az esetleg keletkező kárt megtéríteni, a használat során keletkezett szennyeződést eltakarítani.

**(17)** A R. 22.§ (3) bekezdése az alábbira módosul:

(3) A meglévő erdőterületek művelési ága nem változtatható meg, kivéve a termőhelyre jellemző természetes vegetáció kialakítására alkalmas területeket.

**(18)** A R. 22.§ (8) bekezdése az alábbira módosul:

(8) A védelmi rendeltetésű erdő területen *csak* út, közmű és távközlési nyomvonalas létesítmény, távközlési torony *helyezhető el.*

**(19)** A R. 29.§ (4) bekezdése az alábbira módosul:

(4) Az érzékeny természeti területekre (ÉTT) vonatkozó szabályokat magasabb szintű jogszabály határozza meg. Az ÉTT bevezetésének célja a természeti (ökológiai) szempontból érzékeny földrészeken olyan természetkímélő gazdálkodási módok megőrzése, fenntartása, amelyek támogatással ösztönzött, önként vállalt korlátozások révén biztosítják az élőhelyek védelmét, a biológiai sokféleség, a tájképi és kultúrtörténeti értékek összehangolt megőrzését.

**(20)** A R. 40.§ (2) bekezdése az alábbira módosul:

(2) A helyi közutakat illetőleg közműveket, amennyiben a település önkormányzata létesítette, úgy annak költségét részben vagy egészében az érintett ingatlanok tulajdonosaira háríthatja.

**2.§** Záró rendelkezések

**(1)** A R. 1.§-a törlésre kerül.

**(2)** A R. 4.§ (5) bekezdése törlésre kerül.

**(3)** A R. 5.§ (1), (2), (7) bekezdései törlésre kerülnek.

**(4)** A R. 7.§ (1), (2), (4), (5), (9), (10), (11) bekezdései törlésre kerülnek.

**(5)** A R. 8.§ (2), (5), (6), (7), (8), (9) bekezdései törlésre kerülnek.

**(6)** A R. 9.§-a törlésre kerül.

**(7)** A R. 13.§ (8), (9), (12), (13) bekezdései törlésre kerülnek.

**(8)** A R. 14.§ (5), (6) bekezdései törlésre kerülnek.

**(9)** A R. 20.§ (8), (9) bekezdései törlésre kerülnek.

**(10)** A R. 21.§ (8), (14) bekezdései törlésre kerülnek.

**(11)** A R. 22.§ (1), (5), (7), (10), (11), (12), (13), (14), (15) bekezdései törlésre kerülnek.

**(12)** A R. 23.§ (5), (6), (7), (8), (10) bekezdései törlésre kerülnek.

**(13)** A R. 24.§ (2), (9), (10) bekezdései törlésre kerülnek.

**(14)** A R. 26.§ (5) bekezdése törlésre kerül.

**(15)** A R. 28.§-a törlésre kerül.

**(16)** A R. 29.§ (1), (3) bekezdése törlésre kerülnek.

**(17)** A R. 30.§ (1) bekezdése törlésre kerül.

**(18)** A R. 31.§-a törlésre kerül.

**(19)** A R. 32.§-a törlésre kerül.

**(20)** A R. 33.§ (3), (4), (5), (6) bekezdései törlésre kerülnek.

**(21)** A R. 35.§-a törlésre kerül.

**(22)** A R. 36.§-a törlésre kerül.

**(23)** A R. 37.§ (1), (2), (3), (5), (6), (8) bekezdései törlésre kerülnek.

**(24)** A R. 38.§-a törlésre kerül.

**(25)** A R. 39.§-a törlésre kerül.

**(26)** A R. 40.§ (1) bekezdése törlésre kerül.

**(27)** A R. 41.§ (2), (3) bekezdései törlésre kerülnek.

**(28)** A R. 42.§ (4) bekezdése törlésre kerül.

**(2)** E rendelet kihirdetését követő napon lép hatályba.

Nagyacsád, 2018. december ……

 polgármester jegyző

Kihirdetési záradék:

A rendelet kihirdetve: 2018. …… ………..

 jegyző